Document ID: 32007D0864

KOMISIJAS LĒMUMS
(2007. gada 20. decembris),
ar ko groza 2003. gada Pievienošanās akta XII pielikuma B papildinājumu attiecībā uz dažiem Polijas gaļas nozares uzņēmumiem
(izziņots ar dokumenta numuru K(2007) 6490)
(Dokuments attiecas uz EEZ)
(2007/864/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā XII pielikuma 6. nodaļas B iedaļas I apakšiedaļas 1. punkta e) apakšpunktu,
tā kā:
(1)
Polijai ir piešķirts pārejas laiks attiecībā uz dažiem uzņēmumiem, kas uzskaitīti 2003. gada Pievienošanās akta XII pielikuma B papildinājumā (1). Iespēja piešķirt pārejas laiku Polijas gaļas uzņēmumiem beidzas 2007. gada 31. decembrī.
(2)
2003. gada Pievienošanās akta XII pielikuma B papildinājums ir grozīts ar Komisijas Lēmumu 2004/458/EK (2), 2004/471/EK (3), 2004/474/EK (4), 2005/271/EK (5), 2005/591/EK (6), 2005/854/EK (7), 2006/14/EK (8), 2006/196/EK (9), 2006/404/EK (10), 2006/555/EK (11), 2006/935/EK (12), 2007/202/EK (13), 2007/443/EK (14) un 2007/555/EK (15).
(3)
Saskaņā ar Polijas kompetentās iestādes oficiālo deklarāciju daži gaļas nozares uzņēmumi ir pabeiguši modernizācijas procesu un tagad pilnībā atbilst Kopienas tiesību aktiem. Turklāt vēl daži uzņēmumi ir pārtraukuši darbību jomās, kurās tiem bija noteikts pārejas laiks. Tāpēc minētie uzņēmumi jāsvītro no to uzņēmumu saraksta, kuriem noteikts pārejas laiks.
(4)
Tāpēc attiecīgi jāgroza 2003. gada Pievienošanās akta XII pielikuma B papildinājums.
(5)
Pārtikas aprites un dzīvnieku veselības pastāvīgā komiteja ir informēta par šajā lēmumā paredzētajiem pasākumiem,
IR PIEŅĒMUSI ŠO LĒMUMU.
1. pants
Šā lēmuma pielikumā uzskaitītos uzņēmumus svītro no 2003. gada Pievienošanās akta XII pielikuma B papildinājuma.
2. pants
Šis lēmums ir adresēts dalībvalstīm.
Briselē, 2007. gada 20. decembrī

Labels: 0
18
15
17